NETFLIX-ALKUPERÄISSARJA
Mä ratsastan
Vapaana vaan
Tuu mukaan tähän matkaan
Kohti tuntemattomaan
Mä ratsastan
Vapaana vaan
Niin pitkään kun oon kanssas
Tunnen hengen erämaan
Jee
SPIRIT - VAPAUDEN KUTSU
No niin, mennään sitten.
Jes! Kunnon lento!
-Vau! -Hyvä, Pru!
-Korkein hyppynne ikinä. -Kun teillä olisi siivet.
Kiitos. Tuntuu, että alan päästä jyvälle.
Mitenköhän monta hiekkalinnaa tästä saisi? Kokonaisen hiekkakaupungin?
Ainakin kaksi hiekkakaupunkia.
Ehkä ne olisivat sodan partaalla,
koska niiden kuningattaret varastelisivat toisiltaan taikasimpukoita.
Tai ehkä he elävät sittenkin sovussa.
En malta odottaa koulun alkua.
Lempiaineeni on takuulla... lounas! Entä teidän?
Mitä nyt? Puuma? Karhu? Ampiaisia?
-Karhuampiaisia? -Priya ja Sahir Kapoor.
Uusia oppilaitako?
Kouluratsastajia. Eikä keitä tahansa kouluratsastajia.
En voi uskoa, että olemme näin lähekkäin. Hengitämme samaa ilmaa!
Jännää! Ehkä teillä on yhteisiä tunteja.
He ovat niin hyviä, että varmaan opettavat.
He kisasivat viime kuussa Kansainvälisessä näytöksessä.
Nuorimpina koskaan.
-Mennään tervehtimään. -Lucky!
He ovat Tuplataiturit, Säihkysisarukset! Emme voi mennä noin vain.
Tietenkin voimme. Varsinkin, jos hekin opiskelevat täällä. Tule.
Tervetuloa Palominokallioon! Olen Lucky, tässä on Spirit.
Abigail, ja hevoseni on Bumerangi.
Chica Linda ja hevoseni Pru.
Hupsista. Toisin päin.
Hauska tutustua! Hevosenne ovat jumalaisia!
Olen Sahir, ja tässä on siskoni Priya. Camilo ja Tiikerililja.
-Mitä teette täällä? -Harjoittelemme täällä kisojen välillä.
Ihanaa päästä tavallisille tunneille oppimaan geometriaa,
kirjallisuutta ja kaikkea muuta.
Kuulitko, Pru? Teillä on yhteisiä tunteja.
Onko kouluratsastus alasi?
Ei. Tai siis on. Mutta ihan eri tasolla. Kunpa osaisinkin!
Olen osallistunut pikkukisoihin.
Olemme siis luokkatovereita! Olen aina halunnut sanoa niin.
Näytättekö tien laboratorioon? Seuraava tunti on siellä.
Toki. Se on Nuolukiven eli ruokalan vieressä.
Ruokalanko? Huikeaa!
Haluan etsiä heti istumapaikkani.
Olemme innoissamme kaikesta koulussa.
Emme ole ikinä käyneet oikeaa koulua.
Olemme käyneet kotikoulua. Matkustamme niin paljon, ettemme ehdi kouluun.
Siksi tänne tulo on niin jännittävää.
Olen aina halunnut sanoa näin:
"Nähdään tunnilla!"
Se oli niin hauskaa kuin kuvittelinkin! Kokeile sinä, Sahir.
Ei, kiitos.
-Olet väärässä, Lyds. -Oikeassapa, Pulla.
Karamelliomenia on kolmea lajia.
Ei, vaan neljää. Unohdit kai mantelirouhekuorrutteiset.
Onko lounaaksi karamelliomenia? Miten emme huomanneet?
Ei nyt, vaan viime vuonna, asuntolan juhlissa.
Se oli ennen meitä. Karamellikuorrutteiset omenat ovat ihania.
Ja vaahtokarkkikuorrutteiset. Ja suklaakuorrutteiset.
-Milloin seuraavat juhlat ovat? -Ei niitä kai tule.
Kukaan ei ole ilmoittautunut järjestäjäksi.
Kurjaa. Kuulosti kivalta.
Juhlat olisivat hyvä tapa tutustua ihmisiin. Varsinkin uusiin.
-Niin olisivat olleet. -Ja tarvitsen karamelliomenani.
Nyt keksin. Minä järjestän!
-Omenatko? -Niinkö?
Siitä tulee mahtavaa! Järjestämme parhaat asuntolan juhlat ikinä.
Vai mitä, kamut?
-Toki, Lucky. -Voimme pyytää kaksosia auttamaan.
Priyaa ja Sahiriako? Ei onnistu! He harjoittelevat kuulemma koko ajan!
Koko ajanko? Ei kukaan voi harjoitella koko aikaa.
Kyllä he harjoittelevat koko ajan.
Sahir ja Priya heräävät joka aamu neljältä harjoittelemaan.
He harjoittelevat viikonloppuinakin.
Joskus he syövätkin treenatessaan.
Siksi he ovatkin mestareita!
Milloin he ehtivät uida, käydä ratsastusretkillä tai leipoa?
En sellaisia kaipaa, kun on maailmanmestari.
Minä ainakin tarvitsen leivonnaisia.
Abigail, olenko sinusta hyvä kouluratsastuksessa?
Olet loistava, Pru.
Olet kouluratsastuskuningatar ja Chica Linda on yksisarvisesi.
En tiedä, onko minusta maailmanmestariksi.
Olisi ehkä, ellen olisi hukannut aikaa rodeoon. Nyt olen ihan jäljessä.
No niin.
Tiedän, miten teemme juhlista hulppeat.
Ilotulituksia, viiden soittajan bändi ja maailmanpyörä.
Mitä?
Eikö se mene vähän liian pitkälle?
Totta. Kolmen soittajan bändi sitten.
Lucky, olemme ystäviä, joten voimme sanoa tämän.
Juhlien suunnittelijana sinä olet usein aika...
-Miten se sanotaan nätisti... -Huono. Todella huono.
Mitä ihmettä? Minähän järjestän upeita juhlia.
Entä yllätyssynttärini? Tai Kevätkukkajuhla?
-Vain kaksi... -Polkkapippalot?
Katen morsiusjuhla? Snipsin synttärit?
Hyvä on! Mitkään niistä eivät onnistuneet täysin.
Näen yhä painajaisia Snipsin puolisynttäreistä.
Olen oppinut virheistäni.
Ilmapalloja... kamalasti ilmapalloja...
Kukaan täällä ei tiedä niistä, joten voin aloittaa puhtaalta pöydältä.
Jutellaan myöhemmin. On auringonlaskulenkin aika.
Hyvä idea, Pru. Voimme etsiä paikkaa mahtaville juhlillemme.
Ilmapalloja...
-Hei, Priya. Hei, Sahir. -Terve, toverit. Mitä teette?
Teettekö läksyjä koulua varten, jota käymme kaikki yhdessä?
Ratsastamme kallioille. Lähdettekö mukaan?
Ensimmäinen kutsuni koulutoverilta!
Mutta Tiikerililja ja minä joudumme kieltäytymään.
Menemme kentälle. Iltaisin keskitymme parhaiten.
Vaikka ennen auringonnousua olemme virkeimmillämme.
Eikö vain, Tiikerililja? Sanon aina, että me syömme -
ja hengitämme kouluratsastusta.
Hauskaa ratsastusretkeä, toverit.
-Hei, kamut, en taidakaan tulla tänään. -Mutta rakastat iltalenkkejämme.
Etkö halua etsiä hyvää paikkaa juhlille?
Tai siis parhaille juhlille, joita tässä koulussa on ikinä nähty.
Voitte etsiskellä ilman minua.
Miltä se näyttää, jos he harjoittelevat ja minä vain ratsastelen rannoilla?
En tiedä. Siltä, kuin ratsastaisit rannalla.
Kertokaa myöhemmin, mitä päätätte.
-Nähdään. -Pitäkää hauskaa!
Jes! Hyvä, Chica Linda!
-Pru, hienoa. -Olet todella yhtä hevosesi kanssa.
Kiitos.
Korkea tuplaeste.
Vain todella kovat ratsastajat hallitsevat korkean tuplan.
Eivätkä meidän ikäisemme. Miten oikein opitte sen?
Täytyy löytää täydellinen tasapaino,
jolloin ratsukko ei taistele estettä vastaan -
vaan pyrkii liitämään sen yli yhdessä.
Ilman sitä emme olisi saavuttaneet maailmanmestaruutta.
Korkea tupla. Pystyn siihen.
Ainakin vielä joskus.
Entä jääveistokset? Voisimme tehdä joka hevosesta yhden.
Tarvitaanhan siihen paljon jäätä, mutta se näyttäisi upealta.
Mitä tuumaat, Spirit? Ottaisitko jääveistoksen?
Lucky.
Sanoit, että olet oppinut virheistäsi. Mitä oikein opit?
Ladot eivät ole hyviä juhlapaikkoja.
Ei, vaan yritit liikaa! Suunnitelmat täytyy pitää realistisina.
Realistisina. Selvä. Kiitos, Abigail.
Ensin meidän pitää valita yksinkertainen paikka.
Spirit, loistoidea! Pidetään rantajuhlat.
Nuotioiltamat.
Yksinkertaista. Hyvä.
Parhaat, isoimmat, huikeimmat nuotioiltamat kukaan on ikinä nähnyt!
Nyt vähän takapakkia.
Hauskat, kohtuulliset nuotioiltamat.
-Vain yksi jäähevosveistos, vai? -Ei jääveistoksia.
-Miten olisi... -Ei hiekkaveistoksiakaan.
Usko pois. Kaikki tykkäävät takuulla.
Varmasti. Varsinkin, jos pysyttelemme kohtuudessa.
Eikö niin, Pru?
Totta kai. Kysykää vain, jos kaipaatte apua.
Teimme jo listan. Ehkä voit auttaa näissä jutuissa.
Prun tehtävälista: "Tuo mukeja, raivaa pensaikot kallioilta, tee...
hiekkaveistos Spiritistä"?
Unohda viimeinen.
Selvä, hoidan ne.
Tule nyt. Pari hyppyä vielä. Sitten voimme levätä.
Hei, miten treenit sujuvat?
Sanoisitko mainiosti vai verrattomasti?
Verrattomasti.
-Mainiota! -Jatka samaan malliin.
Miten monta seppelettä ehtisimme sitoa juhliin?
Emme yhtään, koska teemme paperiketjuja. Muita koristeita ei tarvita.
Hyvä on. Jäähän enemmän aikaa ruokalistan suunnitteluun.
Kysyn koulun keittäjältä, saisimmeko yhden ruokalajin joka maasta.
Vaahtokarkkikeksejä. Ne riittävät.
Keksipä parempaa.
Maailman isoimpia keksejä!
Ihan tavallisia vaahtokarkkikeksejä.
Onko tämä sama Abigail, joka pitää Mysteeriä yksisarvisena?
Ainutkertaisena. Mitä Mysteerin sukupuulla on tekemistä juhlien kanssa?
-Hei, Pru! Siinä oletkin. -Oli ikävä.
Kaikki on melkein valmista juhliin. Tarkistetaan tehtävälistamme.
Toitko mukit? Raivasitko kalliot?
-Hoidan harjoitusten jälkeen. -Entä hiekkaveistos?
Siis unohda vain hiekkaveistos.
Pidä tauko ja auta meitä tekemään paperiketjuja. Se on hauskaa.
Ei ole aikaa. Pitää harjoitella korkeaa tuplaa.
Vain sen avulla voin voittaa kansainvälisiä kilpailujakin.
Ehkä jopa maailmanmestaruuden.
-Pärjäät varmasti, Pru. -Niin, olet tosi hyvä.
Tosi hyvä ei ole tarpeeksi hyvä.
Luulin, että olin omistautunut, mutta olenkin haaskannut paljon aikaa.
Tule nyt, Chica Linda.
Chica Linda, meidän täytyy harjoitella.
Tiedän, että on myöhä ja sinua väsyttää. Niin minuakin.
Mutta jos haluaa mestariksi, pitää harjoitella kuin mestari.
No niin, yritetään sitten tätä.
Tiedän, ettet tarkoittanut. Olen ihan kunnossa.
Tai ehken olekaan.
-Tästä sinulle ja sinulle. -Tulkaa juhliimme huomenna!
Järjestämme kohtuulliset, mutta hauskat nuotioiltamat.
Mielenkiintoinen myyntipuhe. Minä tulen.
Nuotio, vai? Saa nähdä, jaksanko.
Voimme hankkia karamelliomenoita.
Pulla on mukana!
Onko meillä karamelliomenoita? Jos lisäämme jotain...
Et lisää yhtään mitään.
Priya! Sahir!
Ettekö pitäisi illan vapaata ja tulisi nuotioiltamiimme?
Ovatko nämä ne asuntolan juhlat, joista olemme kuulleet?
-Puhutaanko niistä? -Tietenkin. Olemme mukana.
Mahtavaa! Juhlissamme on kaikkea.
Kun aurinko laskee,
delfiinilauma uiskentelee ohi ja taivaalla näkyy tähdenlento.
Nähdään siellä. Ei delfiinejä eikä tähdenlentoja.
-Auringonlasku kylläkin. -Verratonta!
Abigail! Kaikki kuulemma puhuvat juhlistamme.
Entä jos petämme kaikkien odotukset?
Älä huoli. Kaikki tykkäävät takuulla.
Ja Pru innostuu, kun kaksosetkin tulevat.
Toivottavasti Pru päättää tulla. Olen huolissani hänestä.
Niin minäkin. Ei hän ole ikinä harjoitellut näin kovasti.
Hän on kuin sinä juhliesi kanssa.
Hän tarvitsee tauon.
-Hei, Pru. Siinä oletkin. -Hei, kamut.
-Ratsastetaanko yhdessä juhliin? -Et arvaa, ketkä kutsuimme.
En tiedä, pääsenkö tänään.
Auts!
-Pru, oletko kunnossa? -Olen. Pikku naarmu vain.
-Näyttää aika pahalta. -Sinun pitäisi pitää vähän vapaata.
En voi! Pitää harjoitella korkeaa tuplaa.
Tulin vain hakemaan jäätä.
Et voi vain jatkaa harjoitusta. Olet loukkaantunut.
-Pru, minusta sinun pitäisi hidastaa. -Olen kunnossa. Menkää juhliinne.
Missä kaikki ovat?
Entä jos kukaan ei tule? Olisi pitänyt tehdä veistoksia!
Ja mitä juhlat ovat ilman maailmanpyörää? Ihan tylsiä!
Kello on vasta minuutin yli. Odota nyt hieman.
Täysi fiasko! Näen jo Lydsin otsikon mielessäni:
"Luckyn juhlat Palominokallion hirveimmät."
Alaotsake: "Hän ei järjestä mitään enää koskaan."
Odotahan. Katso!
Minähän sanoin.
Emmekö ehtisi hankkia maailmanpyörää?
Ihanaa!
Makunystyräni tanssaavat valssia!
Kuin suklaaleivos, mutta tahmea ja lituskainen.
Ja aivan yhtä maistuva.
-Onko tällä nimeä? -Minä kutsun niitä "annalisäksi".
"Annalisä." Koska ne saavat sanomaan "anna lisää".
-Nerokasta! -Niin, ihan hyviä.
Mutta tiedättekö, miksi karamellilla kuorrutettua omenaa kutsutaan?
Karamelliomenaksi...?
Hänellä leikkaa.
Mainiot iltamat.
Nämä juhlat ovat menestys! Sanokaa minun sanoneen.
Onnistuit, Lucky. Järjestit hienot juhlat.
En olisi pärjännyt ilman sinua.
-Yksi juttu vain puuttuu. -Älä sano "maailmanpyörä".
Ei, vaan Pru.
Ehkä voimme suostutella hänet tulemaan?
Hän teki selväksi, että haluaa olla yksin.
Tule nyt. Tahdothan olla mestari.
Mestariksi pääsee vain harjoittelemalla.
Ehkä olen mennyt vähän liian pitkälle.
Hyvä on. Käydään katsomassa nuotiojuhlaa.
En tajua. Harjoitushan tekee mestarin.
Miksemme siis ole mestareita? Tuntuu, että vain huononemme.
Voi, ei! Tuuli on kantanut tulen tänne.
Unohdin raivata kalliot. Tuli leviää koulua kohti!
Chica Linda, rakennetaan palokuja.
Voi ei, palo leviää! Tarvitsemme apua.
Lucky!
Abigail!
Apua!
Voi, ei!
-Tule, Abigail. -Tulossa ollaan!
Pru, olemme täällä!
Tarvitaan palokuja. Kamut, seuratkaa minua.
Se leviää yhä!
Äkkiä!
-Voi, ei! Pru! -Pru!
Koeta kestää. Käymme hakemassa lisää hiekkaa.
Hiiop, Spirit!
Voi, ei.
Antaa mennä, tyttö.
Vauhtia, Spirit!
Äkkiä! Aika loppuu!
Tarvitaan lisää hiekkaa!
-Jatkakaa! -Se toimii!
Juuri noin, Spirit!
Melkein valmista!
Tämä on minun syytäni. Unohdin raivata pensaikot.
Et tiennyt, että palo syttyisi niin helposti.
En auttanut juhlissa yhtään.
-Anteeksi. -Älä ole ankara itsellesi.
Tuletko siis nyt nuotiolle?
Se oli mainiointa, mitä olen ikinä nähnyt!
Pru, mistä opit sammuttamaan tulipalon?
Hiekka on luonnollinen sammute. Rajaseudulla eläessä oppii.
Rajaseudulla eläminen kuulostaa huikealta. Kadehdin sinua.
Minuako? Tehän olette maailmanmestareita.
Näimme, miten korkealle hyppäsitte tulen yli.
Sellaisilla taidoilla pääsette maailmanmestaruustasolle alta aikayksikön.
Enpä usko.
Mitä enemmän treenaan, sitä vähemmän osaan.
-Ehkä se ei vain ole lajini. -Pötyä.
Yhden keksi on toisen rusina.
Rusinako? Yök.
-Aivan. -Nyt putosin kärryiltä.
Sisareni tarkoittaa, että eri asiat toimivat eri ihmisillä.
Harjoittelemme koko ajan, koska se toimii meille.
Sinun pitää löytää oma juttusi.
En tiedä, mikä se olisi. Ehkä lopettaminen.
Älä sano noin. Pärjäsit paremmin, kun et keskittynyt pelkkään kouluratsastukseen.
Kun tykkäsit käydä ratsastusretkillä ja istua nuotiolla.
Totta. Olen kadottanut tasapainon.
Antakaapa lisää "annalisää".
Ovatko juhlat menestys, jos ne saavat aikaan tulipalon?
Totta kai. Halusit, että juhlista puhutaan pitkään.
Totta!
Huikeat juhlat.